Във връзка с постъпило уведомление за инвестиционно предложение с вх. № ОВОС-2413/11.08.2022г. за инвестиционно предложение (ИП):„Добавяне на отпадъци с кодове: 02 03 05, 16 08 02\*, 19 02 05\* и 19 08 13\* за извършване на дейности по събиране и временно съхранение на съществуваща площадка за съхранение на производствени и опасни отпадъци“ находяща се в УПИ III-770, кв. 96 от плана на гр. Стамболийски, община Стамболийски,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда добавяне на отпадъци с кодове: 02 03 05, 16 08 02\*, 19 02 05\* и 19 08 13\* за извършване на дейности по събиране и временно съхранение на съществуваща площадка за съхранение на производствени и опасни отпадъци находяща се в УПИ III-770, кв. 96 от плана на гр. Стамболийски, община Стамболийски. Така заявеното ИП попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“ и BG0002087 „Марица-Пловдив“.

Копие на писмото е изпратено до Община Стамболийски

Отговорено от РИОСВ-Пловдив на 15.09.2022г.